Aitor Aranzabe

Aitor Aranzabe Etxabe, nado en Zaldibia o 28 de xuño de 1998, é un futbolista vasco, que xoga como extremo esquerdo no Real Unión, da Primeira División RFEF.

 Traxectoria 
Formouse como futbolista na canteira da Real Sociedad, na que ingresou aos 15 anos. Xogou co equipo xuvenil na División de Honra e na tempada 2017/18 debutou coa Real Sociedad C na Terceira División, equipo ao que pasou totalmente na seguinte tempada e ao que capitaneou. Para a tempada 2019/20 saíu cedido ao Real Unión, da Segunda División B, co que disputou 23 partidos, anotando un gol ante o Salamanca. De regreso en Vitoria, militou na Real Sociedad B, proclamándose campión do Grupo II da Segunda B e logrando o ascenso á Segunda División.

Xa desvencellado da Real, en 2021 fichou polo Tudelano, co que debutou na Primeira División RFEF, competición que celebraba a súa primeira edición, pero non puido manter a categoría. A continuación pasou ao Sestao River, da Segunda División RFEF, co que conseguiu o ascenso á Primeira RFEF como campión de grupo. Contribuíu cun total de 32 partidos e 2 goles, e o seu contrato foi renovado por dúas tempadas máis.

Continuou como titular indiscutible na categoría de bronce, disputando un total de 39 encontros encontros na tempada, 36 deles saíndo dende o inicio, e anotou 6 goles. En xuño de 2024 anunciouse o seu regreso ao Real Unión, da mesma categoría.

 Notas 

 Véxase tamén 
 Ligazóns externas 
 Datos do xogador no sitio web da Real Sociedad 
 Datos do xogador en LaPreferente.com 

Categoría:Nados en Zaldibia
Categoría:Nados en 1998
Categoría:Futbolistas do País Vasco
Categoría:Dianteiros de fútbol
Categoría:Centrocampistas de fútbol
Categoría:Xogadores da Real Sociedad B
Categoría:Xogadores do Real Unión
Categoría:Xogadores do Sestao River Club